Lørdag eftermiddag modtog Nordjyllands Politi en melding om et færdselsuheld på Vestergade i Brovst. En 41-årig kvinde overholdte ikke sin ubetinget vigepligt, og kørte derfor ud foran en motorcykel. Den 43-årige motorcyklist kom kørende mod øst, og idet han bliver ramt af personbilen, vælter han og rammer ind i forenden af kvindens bil. - Motorcyklisten er lettere tilskadekommen og er kørt på Thisted sygehus for at blive tjekket ordentligt, men der skete ham ikke noget alvorligt, siger vagtchef ved Nordjyllands Politi, Poul Basberg. Bilisten er ikke kommet til skade.

Referat:
Lørdag eftermiddag blev en motorcyklist påkørt af en personbil på Vestergade i Brovst.